Subakuutti sklerosoiva panenkefaliitti

Subakuutti sklerosoiva panenkefaliitti eli SSPE on krooninen, etenevä aivojen yleistulehdus, johon sairastuvat ensisijaisesti lapset, nuoret ja nuoret aikuiset. Se on harvinainen mutta vaarallinen tuhkarokon jälkitauti, jota myös Suomessa havaittiin ennen rokotusohjelmaa tavallisesti vähintään yksi tapaus vuosittain.

Yleensä SSPE puhkeaa vasta vuosien kuluttua tuhkarokosta. Aivorappeuman oireisiin kuuluvat äkilliset persoonallisuuden muutokset, kouristukset, lihasten pakkoliikkeet, ataksia, näköhäiriöt (joskus sokeus), valonarkuus, spastisuus ja kooma. Hoitamattomana sairaus saattaa pahimmillaan johtaa kuolemaan alle vuodessa oireiden alkamisesta, mutta osalla potilaista eteneminen on huomattavasti hitaampaa. 

SSPE kuvattiin ensimmäistä kertaa 1900-luvun alussa. Komplikaatioon ei ilmeisesti liity perinnöllisyyttä, eikä ole varmaa, mikä aiheuttaa sen puhkeamisen yhdellä tietyllä ihmisellä. Länsimaissa sairaus on nykyään hyvin harvinainen.

Lähteet 

Neurologiset sairaudet

de:Masern#Subakute sklerosierende Panenzephalitis